AMPHIBIA. 
269 
LACERTA PALUSTRIS. 
Staturae mediocris. Allata Ao. 3 . (1796. post medium Augusti). Vixit 
in aqua , in vase aqua semipleno , ut tamen semper fere vel saepe eniteretur 
in altum et emergere cuperet. Posui in alio vase ubi vix fundus aqua tectus. 
Capite extra aquam se continuit. 
Imposui portionem lumbrici d. 1. Sept. Licet plus quam octo diebus je- 
junasset, vivum non adgressa est. Postridie mortuum non reperi amplius. 
Imposui limacem flavum. Non tetigit , neque oniscos immissos. Vidi eam, licet 
fundus vasis vix transversum digitum aqua tectus esset, tamen aliquando ad 
parietem vitri eniti , et ascendere velle , ut tamen aliud quid voluerit , quam 
modo aerem respirare. Ad vitri parietes valet adscendere , sed raro , nec facile 
ut videtur. 
Extra aquam hybernare videtur. Saltem ego aliquot semiadultas d. 2. Sept. 
intra putridum salicis truncum humi projectum reperi. Ita postea aliquoties, 
ut etiam aquis injectae exitum molirentur. Etiam aequinoctii tempore adultae 
lacertae palustres in sicco repertae ut se absconderent per hyemem , nunquam 
intra aquam cui immisi se continuerunt , sed semper os exseruerunt. Ranae 
e contrario hyeme in aqua , et per aestatem magis in sicco» 
Lacertas palustres duas mediocres observavi in aqua stagnante ; altera pal- 
lidior glabra tranquilla erat , altera cristata , profundiore colore ventre macu- 
lato, ad anum utrimque tumore gaudens (an genitalia jam evolvi incipien- 
tia?) caudam ad ventris latera reflexam gerebat, corpusque continuo mireque 
agitabat. Domum translatae et in vas aqua plenum positae, mox conabantur 
exire, et ad perpendiculares glabrosque vasis parietes adscendebant , et in 
summo limbo quiescebant, submaxillarium musculorum motu respirantes. 
Positae dein in vase oblique locato vix unquam prior glabra , nunquam autem 
altera cristata in aqua se continuit , sed in cespite paulo superiore declivis pa- 
rietis loco posito se abscondidit. 
Lacertarum aquaticarum larvae pulchris branchiis praeditae natant in aqua. 
Eae branchiae ternae , solutae , exteriores sensim decrescunt. Pedes sensim 
producunt digitos non constanti modo: nam alios pedes muticos , alios digitis 
pluribus , paucioribus , majoribus , minoribus instructos vidi : nisi forte ii mu- 
tilati fuerint. Quanquam in parvis stagnis purioribus in quibus illas observavi, 
Kk 
